|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás Erzsébetvárosi Piacüzemeltetési Nonprofit Korlátolt Felelősségű Társaság  ügyvezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. május 19 - ei rendes**

**ülésére**

|  |  |
| --- | --- |
| **Tárgy:** | Javaslat tulajdonosi döntésről a Bp. VII. ker. Akácfa u. 42-48. sz. alatti földszinti és udvari közös használatú területek alkalmi vásár (Steampunk Design Market) céljára történő használati megállapodás megkötése tárgyában |

**Készítette:**

Péderi Tamás

Erzsébetvárosi Piacüzemeltetési Nonprofit Korlátolt Felelősségű Társaság  ügyvezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Kelemen Krisztina e.v. (székhely:  1039 Budapest, Lukács Gy. u. 9. 1/3.; telephely: 1072 Budapest, Nagydiófa u. 3. fszt. 4.; adószám: 56880568-1-41 – **1. sz. melléklet**) ”II. Steampunk Design Market” elnevezésű vásárt szeretne megvalósítani Erzsébetvárosban (**2. sz. melléklet**). A rendezvény a kiállítói/dizájner vásáron túli célja a VII. kerület és a Belváros, Klauzál téri Vásárcsarnok kulturális, közösségi életének fellendítése, a közösségépítés a steampunk szubkultúra megismertetésén keresztül.

A tervezett programok helyszíne a Klauzál Téri Vásárcsarnok átjáró udvara (1072 Budapest, Klauzál tér 11.) és a Klauzál Téri Vásárcsarnok földszinti közös használatú terület egy része.

A megállapodás határozott időre szól: 2025. június 1. és november 30. napja között, előre egyeztetett módon havonta legfeljebb 1 napon kerülne megrendezésre a vásár (elsődlegesen tervezett dátum: augusztus 23.).

Az Önkormányzat a csatolt Használati megállapodás (**3. sz. melléklet**) 3.1. pontja alapján jogosult a hasznosítási jogot, ill. annnak bármelyik elemét harmadik személyek részére a Társasház további bármiféle engedélye és hozzájárulása nélkül átengedni.

Az Önkormányzat a csatolt használati megállapodás 3.3 pontja alapján: „*A Használattal Érintett Területeket az Önkormányzat jogosult maga használni, hasznosítani, azokat a Társasház hozzájárulása nélkül harmadik személyek használatába adni, különösen ideértve a Vásárcsarnoknak a Társasház főbejáratán ill. udvarán való gyalogos megközelítést is.”*

Kelemen Krisztina e.v. a fenti projekt megvalósítása érdekében használati szerződés megkötését kezdeményezte a Klauzál Téri Vásárcsarnok átjáró udvarán és a Klauzál Téri Vásárcsarnok földszinti közös használatú területén elhelyezkedő együttesen és egyidejűleg legfeljebb 236 m2 alapterületű részre vonatkozóan.

A használati díj mértékére a 954/2020. (XII.16.) polgármesteri határozatban rögzítettek alapján a Klauzál Téri Vásárcsarnok átjáró udvarán és a földszinti közös használatú részen 180,- Ft+ ÁFA/ m2/ nap összeget javasolunk.

A Budapest Főváros VII. kerület Erzsébetváros Önkormányzatának tulajdonában lévő piacokról szóló, Budapest Főváros VII. Kerület Erzsébetváros Önkormányzat Képviselő-testületének 9/2015. (III.31.) önkormányzati rendelete 1.§ (2) bekezdése szerint „*A Budapest Főváros VII. kerület Erzsébetváros Önkormányzatát e rendelet alapján megillető tulajdonosi jogait a Képviselő-testület Pénzügyi és Kerületfejlesztési Bizottsága útján gyakorolja, kivéve azon tulajdonosi jogköröket, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal.”*

**Határozati javaslat**

**Budapest Főváros VII. kerület Erzsébetváros Önkormányzata Képviselő-tesületének Pénzügyi és Kerületfejlesztési Bizottsága …../2025. (V.19.) határozata a Budapest Főváros VII. kerület Erzsébetváros Önkormányzata mint Használatba adó, az Erzsébetvárosi Piacüzemeltetési Nonprofit Kft. mint Üzemeltető, és Kelemen Krisztina E.V. mint Használó közötti, a Klauzál Téri Vásárcsarnok átjáró udvarán (Klauzál tér 11.) és a Klauzál Téri Vásárcsarnok földszinti közös használatú részére vonatkozó használati megállapodás megkötése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy hozzájárul a Budapest Főváros VII. kerület Erzsébetváros Önkormányzata mint Használatba adó, az Erzsébetvárosi Piacüzemeltetési Nonprofit Kft. mint Üzemeltető, és Kelemen Krisztina e.v. (székhely:  1039 Budapest, Lukács Gy. u. 9. 1/3.; telephely: 1072 Bp. Nagydiófa u. 3. fszt. 4.; adószám: 56880568-1-41) mint Használó közötti, a Budapest, VII. kerület Klauzál tér 11. (hrsz.: 34306/1) Társasház udvarán és a Klauzál Téri Vásárcsarnok földszinti közös használatú területén elhelyezkedő rész használatára vonatkozó megállapodás megkötéséhez az alábbi tartalmi elemekkel:

* a használat célja: ”Steampunk Design Market” megvalósítása
* a használat időpontja: 2025. június 1. és november 30. napja közötti időszakban havonta legfeljebb 1 nap
* a használat terjedelme: a Budapest VII. kerület, Klauzál tér 11. (hrsz.: 34306/1) Társasház udvarán és a Klauzál Téri Vásárcsarnok földszinti közös használatú területén egyszerre legfeljebb 236 m2 alapterületű rész
* a használati díj mértéke a 954/2020. (XII.16.) polgármesteri határozat alapján a Klauzál Téri Vásárcsarnok átjáró udvarán és a Klauzál Téri Vásárcsarnok földszinti közös használatú részén 180,- Ft+ ÁFA/ m2/ nap

**Felelős:** Niedermüller Péter polgármester

**Határidő:** 2025. június 30.

Budapest, 2025. május 7.

Péderi Tamás

Erzsébetvárosi Piacüzemeltetési Nonprofit Korlátolt Felelősségű Társaság  ügyvezetője

Előterjesztés mellékletei:

* 1. sz. melléklet: egyéni vállalkozói adatlap
* 2. sz. melléklet: rendezvényre vonatkozó kérelem
* 3.sz. melléklet: udvarra vonatkozó használati megállapodás